**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 01.01.2023, ora 08:00 – 02.01.2023, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 02.01.2023, ora 07:00**

**RÂURI**

**Debitele au fost în general staționare**, exceptând râurile din bazinele hidrografice: Vișeu, Iza, Tur, Someș, Crasna, Barcău, Crișuri,Mureș, Bega, Timiș, Bârzava, Caraș și Nera unde au fost în scădere.

Pe cursurile mijlocii și inferioare ale Mureșului, Jiului și cursurile inferioare ale Someșului și Crișului Alb, debitele au fost în creștere prin propagare.

Debitele se situează în general la valori sub mediile multianuale lunare, cu coeficienți moduli cuprinși între 30-80% din normele lunare, mai mari (în jurul și peste normalele lunare) pe râurile din bazinele hidrografice: Vișeu, Iza, Tur, Someș, Crișuri, Mureș, Jiu, Bega, Buzău, Bistrița (afluent al Siretului), Moldova, Suceava, bazinele superioare și mijlocii ale Oltului, Argeșului și Dâmboviței,cursul superior al Prutului şi mai mici (sub 30%) pe râurile din bazinele hidrografice: Vedea, Rm. Sărat, Bârlad, Jijia, unii afluenți ai Oltului înferior și pe cele din Dobrogea.

Formațiunile de gheață (gheață la maluri, năboi) existente, izolat, pe râurile din Moldova au fost în diminuare, restrângere și eliminare.

Nivelurile pe râuri la stațiile hidrometrice se situează sub **COTELE DE ATENȚIE**.

**Debitele vor fi în general staționare**, exceptând râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Timiş, Bârzava, Caraș, Nera, Cerna, Buzău, Rm. Sărat, Putna, Trotuș, Bistrița, Moldova și Suceava unde vor fi în scădere.

Formațiunile de gheață (gheață la maluri, năboi) existente vor fi în diminuare, restrângere și eliminare.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

**Debitul la intrarea în țară (secțiunea Baziaș) în intervalul 01.01.2023 – 02.01.2023 a fost în scădere, având valoarea de 7000 m3/s**, peste media multianuală a lunii ianuarie (4950 m3/s).

În aval de Porţile de Fier debitele au fost în scădere pe sectoarele Gruia – Giurgiu și Brăila – Tulcea, staționare la Oltenița și în creștere pe sectorul Călărași – Vadu Oii.

**Debitul la intrarea în țară (secțiunea Baziaș) va fi în scădere (6900 m3/s).**

În aval de Porțile de Fier debitele vor fi în scădere pe sectorul Gruia – Olteniţa relativ staţionare pe sectoarele Călăraşi – Cernavodă şi Brăila – Tulcea şi în creştere pe sectorul Hârşova – Vadu Oii.

**2.** **Situaţia meteorologică în intervalul 01.01.2023, ora 08:00 –02.01.2023, ora 06:00**

**ÎN ŢARĂ**

Vremea a fost predominant frumoasă și deosebit de caldă; abaterea pozitivă față de normele climatologice specifice acestei date a fost în general de peste 11...12 grade, până la 19 grade în nordul Moldovei. Astfel, s-au concretizat 132 de recorduri zilnice privind temperatura maximă înregistrată la stațiile meteorologice, ce s-a situat între 7 grade la Voineasa și 21 de grade la Curtea de Argeș. Cerul a fost variabil, cu ceață dimineața și noaptea, care pe alocuri a persistat -mai ales în prima parte a zilei- în Transilvania, în sudul Moldovei și izolat în rest. Vântul a suflat slab și moderat, cu unele intensificări pe crestele montane, cu precădere ale Carpaților Orientali. Stratul de zăpadă era prezent local în zona montană înaltă și măsura -în platformele stațiilor meteorologice- până la 41...43 cm în Munții Călimani și Bucegi. La ora 6 valorile termice erau cuprinse între -2 grade la Brașov și Întorsura Buzăului și 15 grade la Cotnari.

***Observaţie:*** *de ieri dimineață de la ora 6 au fost în vigoare 14 mesaje de atenționare cod galben pentru fenomene meteorologice periculoase imediate: 6 emise de către SRPV Cluj-Napoca, 4 de către SRPV Sibiu și 4 de către SRPV Bacău.*

**LA BUCUREŞTI**

Vremea s-a menținut frumoasă și deosebit de caldă; abatere pozitivă a valorilor termice diurne față de normele climatologice de 11...12 grade, fiind totodată și record zilnic. Cerul a fost mai mult senin, iar vântul a suflat în general slab. Temperatura maximă a fost de 15 grade, iar la ora 6 se înregistrau 4 grade la Filaret, 5 grade la Băneasa și 8 grade la Afumați.

**3. Prognoza meteorologică în intervalul 02.01.2023, ora 08:00 –03.01.2023, ora 08:00**

**ÎN ŢARĂ**

Vremea va fi predominant frumoasă și deosebit de caldă pentru această dată în cea mai mare parte a țării. Cerul va fi variabil, cu unele înnorări în a doua parte a intervalului în nord-vest, însă probabilitatea de ploaie va fi redusă. Local în zonele joase de relief, dimineața, dar mai ales noaptea, se va semnala nebulozitate joasă și ceață. Vântul va sufla slab până la moderat, cu ușoare intensificări în zona montană înaltă, îndeosebi a Carpaților Orientali. Temperaturile maxime se vor încadra între 6...8 grade unde ceața va persista și 19...21 de grade în zonele deluroase, iar cele minime vor fi cuprinse între -2 și 7 grade.

**LA BUCUREŞTI**

Vremea va fi frumoasă și deosebit de caldă. Cerul va fi mai mult senin, iar spre sfârșitul intervalului va crește probabilitatea de ceață sau nebulozitate stratiformă. Vântul va sufla în general slab. Temperatura maximă va fi de 16...17 grade, iar cea minimă de 3...5 grade.

1. ***CALITATEA APELOR***

**1. Pe fluviul Dunărea**

Nu au fost semnalate evenimente deosebite.

**2. Pe râurile interioare**

Nu au fost semnalate evenimente deosebite.

**3. Pe Marea Neagră**

Nu au fost semnalate evenimente deosebite.

1. ***ALIMENTĂRI CU APĂ***

***Administraţia Bazinală de Apă Prut Bârlad***

Judeţul Botoşani

Se menţine situaţia de restricţii în alimentarea cu apă pentru piscicultură la folosinţa: S.C. Pirania S.R.L. Botoşani - pepiniera piscicolă Havarna, prin reducerea debitelor la sursa r. Baseu - ac. Cal Alb corespunzător treptei a III-a de restricţii.

Se menţine Planul de restricţii în alimentarea cu apă - treapta a III-a, pentru A.N.I.F. Filiala Teritorială Moldova Nord-U.A Botoşani-Sistemul de irigaţii Movileni-Havarna, sursa ac. Cal Alb - r. Baseu.

Judeţul Iaşi:

Se menţine situaţia de restricţii în alimentarea cu apă pentru piscicultură la folosinţele: - S.C. Noralex S.R.L. Iaşi, S.C. Piscicola S.R.L. Iaşi şi S.C. CC & PES S.R.L. Iaşi prin încetarea livrării apei din sursa r. Miletin – ac. Halceni;

- SC ACVACOM SRL Iaşi prin reducerea debitelor la sursa r. Gurguiata – ac. Plopi corespunzător treptei III de aplicare a restricţiilor;

- SC MIHPES SRL Iaşi prin reducerea debitelor la sursa r. Valea Oii – ac. Sarca corespunzător treptei III de aplicare a restricţiilor.

Se menţine aplicarea Planului de restricţii în alimentarea cu apă pentru piscicultură prin reducerea debitului la sursa r. Ezareni - ac. Ezareni, corespunzător treptei III, începând cu data de 01.09.2022, pentru Staţiunea de Cercetare Dezvoltare pentru Acvacultură şi Ecologie Acvatică Horpaz.

Judeţul Vaslui

Se menţin prevederile „Planului de restricţii şi folosire a apei în perioade deficitare”, astfel:

- treapta III - pentru S.C. AQUAVAS S.A. VASLUI – Sucursala Vaslui din acumularea Soleşti;

- treapta III - ANIF Filiala Teritorială de Îmbunătăţiri Funciare Vaslui-Amenajare de irigaţii Mânjeşti, sursa acumularea Mânjeşti.

1. ***CALITATEA MEDIULUI***
2. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

Nu au fost semnalate evenimente deosebite.

1. **În municipiul Bucureşti**

Nu au fost semnalate evenimente deosebite.